Държавен вестник, бр. 18, 2012 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  18
Решението е прието от 41-ото Народно съб­
рание на 23 февруари 2012 г. и е подпечатано 
с официалния печат на Народното събрание.
Председател на Народното събрание: 
Цецка Цачева
2229
РЕШЕНИЕ
за приемане на Годишна работна програма 
на Народното събрание по въпросите на Ев­
ропейския съюз (2012 г.)
Народното събрание на основание чл. 105, 
ал. 4 от Конституцията на Република България 
и чл. 103, ал. 3 от Правилника за организа­
цията и дейността на Народното събрание
Р Е Ш И :
Приема следната Годишна работна про­
грама на Народното събрание по въпросите 
на Европейския съюз (2012 г.)
ГОДИШНА РАБОТНА ПРОГРАМА НА НА­
РОДНОТО СЪБРАНИЕ ПО ВЪПРОСИТЕ НА 
ЕВРОПЕЙСКИЯ СЪЮЗ (2012 г.)
Народното събрание, като се ръководи от:
– засилената роля на националните пар­
ламенти в процеса на вземане на решения 
от Европейския съюз, съгласно Договора от 
Лисабон, чрез контрола по субсидиарност и 
пропорционалност в европейския законодате­
лен процес и влиянието им във формулирането 
на европейските политики;
– необходимостта от изграждане на по-
тясно работно партньорство между ЕК и 
държавите членки за изпълнение на приетите 
мерки за преодоляване на кризата чрез за­
силване на икономическото управление на 
Европейския съюз;
– прилагане на по-гъвкав подход за реакция 
при възникване на нови спешни ситуации и 
отдаване на по-голям приоритет на онези 
предложения, които могат да имат незабавен 
ефект върху растежа и заетостта, допринасяйки 
реално за икономическото възстановяване на 
Европейския съюз;
– реформата на финансовия сектор с акцент 
върху засилване защитата на инвеститорите 
и заздравяване на вътрешния пазар;
– необходимостта от допълнителни мерки 
за осигуряване стабилността на публичните 
финанси чрез гарантиране на устойчиви пуб­
лични приходи;
– създаване на подходяща рамка в под­
крепа на предприятията, която ще създаде 
условия за разкриване на работни места и за 
навлизане на нови пазари;
– прилагането на принципите на гъвкавата 
сигурност и насърчаване на мобилността, с 
акцент върху младежката безработица;
– осигуряването на сигурност и правосъдие 
в Европа без вътрешни граници; създаването 
на отворена за гражданите Европа изисква 
съвместни усилия за премахване на неоправ­
даните бюрократични пречки пред свободното 
движение, намиране на решение на важни 
въпроси, свързани със сигурността на гра­
ниците, както и новите предизвикателства 
за борба с киберпрестъпността;
– значението на Стратегията „Европа 2020“ 
за постигане на интелигентен, устойчив и 
приобщаващ растеж; постигането на целите 
в областта на климата и енергията е свърза­
но с осигуряване на ресурсна ефективност в 
секторните политики, намаляването на еми­
сиите на въглероден диоксид в атмосферата, 
както и развитие на възобновяемата енергия;
– посрещането на други сериозни предиз­
викателства като енергийната сигурност и 
изработването на обща външнополитическа 
линия на Европейския съюз по въпросите на 
енергийната сигурност;
– разбирането, че евро-атлантическата 
перспектива на страните от Югоизточна Ев­
ропа и процесът на осъвременяване на поли­
тиката за съседство в нейните две измерения 
източно и южно са от стратегически интерес 
за Република България и трябва да продължат;
– последователността на външните дейст­
вия на Република България и усилията є за 
подобряването на видимостта на Европейския 
съюз на световната сцена;
– последователната си позиция за опро­
стяване и намаляване на бюрократичната и 
административната тежест,
Реши да упражни правомощията си по 
чл. 105, ал. 4 от Конституцията на Република 
България, като подложи на процедурата по 
парламентарно наблюдение и контрол по глава 
десета от чл. 103 до чл. 109 от Правилника 
за организацията и дейността на Народното 
събрание проектите на актове в следните 
приоритетни области:
I. Изграждане на стабилна и отговорна 
Европа – гарантиране на устойчиви публич­
ни приходи
1. Публични финанси в Икономическия и 
паричен съюз (ИПС) – 2012 г.
2. Защита на инвеститорите: изменение на 
Директивата за предприятията за колективно 
инвестиране в прехвърлими ценни книжа 
(ПКИПЦК) по отношение на депозитарните 
функции на ПКИПЦК, политиката на възна­
гражденията за мениджърите и администра­
тивните санкции.
3. Добро управление в областта на „данъч­
ните острови“.
4. Премахване на двойното данъчно облага­
не на трансгранични изплащания на дивиденти 
за портфейлните инвеститори.